**עמותת רואים רחוק – הדור החדש של יוצרי קולנוע וטלוויזיה**

**תקנון רישום וקבלת תלמידים לפעילות העמותה**

**בהשתתפות בפעילות מסכים הנרשם לתנאי תקנון זה**

1. **הגדרות**

# **"נרשם"** תלמיד כיתה י', י"א ו/או י"ב אשר נכנס לעמוד הייעודי להרשמה דרך אתר האינטרנט ומילא את כל הפרטים הדרושים בהתאם להוראות התקנון.

# **"העמותה"** עמותת רואים רחוק – הדור החדש של יוצרי קולנוע וטלוויזיה (ע"ר) 580614329 מרחוב ראול ולנברג 12 רמת החייל, תל אביב.

"**אתר האינטרנט"** אתר העמותה אשר כתובתו היא: <https://www.farbeyond.co.il/>.

* 1. בכל מקרה של סתירה ו/או אי התאמה כלשהי בין הוראות תקנון זה לפרסומים אחרים כלשהם בדבר הפעילות לרבות בעיתונות, תגברנה הוראות תקנון זה לכל דבר ועניין.
	2. החלוקה לסעיפים וכותרות הסעיפים הינה לשם נוחיות בלבד ולא תשמש לצרכי פרשנות.
	3. תקנון זה מנוסח בלשון זכר למען הנוחות בלבד ומתייחס באופן שווה לשני המינים.
1. **הפעילות - כללי**
	1. העמותה פועלת ומספקת תמיכה לילדים ונוער משכבות חלשות, וכן עידוד מצוינות בחינוך - בין היתר, תוך קידום דור חדש בתחום התקשורת, לרבות קולנוע וטלוויזיה, ובכלל זה על ידי הענקת מלגות ללימודים אקדמאיים לתלמידים מצטיינים, הבניית הכשרה מקצועית וליווי וחניכה על ידי סטודנטים ואומנים.
	2. העמותה מאפשרת לאנשים העונים על הקריטריונים המפורטים בתקנון זה להירשם ולנסות להתקבל כמשתתף מן המניין בפעילות העמותה.
	3. תקופת הפעילות תהא עד ליום ה- 1.11.2023.
	4. מובהר בזאת כי העמותה תהיה רשאית להאריך ו/או לשנות ו/או להשהות ו/או לקצר את תקופת הרישום לפעילות על פי שיקול דעתה הבלעדי.
2. **השתתפות בפעילות**
	1. נרשם אשר יחפוץ להירשם בפעילות יכנס לאתר האינטרנט ולמתחם הפעילות, יקרא את ההוראות המופיעות בדף זה, ימלא את הפרטים הנדרשים להשתתפות לרבות כתובת דוא"ל ושם מלא.
	2. במסגרת הרישום, הנרשם יידרש למלא פרטים בעמוד הייעודי באתר האינטרנט לצורך רישום לפעילות העמותה. בעמוד ייעודי כאמור הנרשם יידרש לספק את שמו המלא, כתובת מגורים, מספר נפשות במשפחה, עיסוק ההורים, האם משפחת הנרשם נתמכת על ידי משרד הרווחה, טלפון וכתובת דוא"ל).
	3. הקריטריונים לצורך קבלה להשתתפות בפעילות יהיו, בין היתר, כדלקמן:
		1. כתובת מגורים.
		2. בית הספר בו לומד הנרשם.
		3. מספר נפשות במשפחה.
		4. מעמד סוציו אקונומי – עשירון 6.
		5. מקצועות ההורים.
		6. כל מידע ו/או נתונים אחרים שהעמותה תמצא לנכון לשקלל לצורך קבלת הנרשם לפעילות והכל בהתאם לשיקול דעתה הבלעדי.
	4. העברת פרטים מלאים ונכונים הינם באחריותו הבלעדית של המשתתף.
	5. הנרשם מאשר כי ידוע לו שיתכן והפרטים האישיים אשר ימסור במסגרת הליך הרישום יועברו על ידי העמותה לצדדים שלישיים לצורך אישור ובדיקת הנתונים שמסר במסגרת הליך הרישום. המידע יישמר בהתאם להוראות חוק הגנת הפרטיות, התשמ"א-1981 ומדיניות הפרטיות של העמותה. למשתתף לא תהיה כל טענה, דרישה או תלונה כלפי קשת בנוגע לאמור. **ידוע למשתתף כי לא חלה עליו חובה חוקית למסירת מידע כלשהו, אולם ללא מסירת המידע הנדרשת, לא יוכל המשתתף להשתתף בפעילות המתוארת בתקנון זה.**
	6. **ככל שבחר המשתתף למסור את פרטי הקשר שלו, הוא נותן בזאת לעמותה את הסכמתו המפורשת ליצור איתו קשר, לרבות באמצעות שיחה טלפונית.**
3. **כללי**
	1. בהשתתפותו בהליך הרישום לפעילות, מאשר ומצהיר הנרשם ו/או הרוצה להירשם כי קרא את התקנון ומקבל עליו את הוראותיו ללא כל סייג וגם אם החל בהליך הרישום לפעילות בלא שקרא את התקנון, מסכים הנרשם ו/או הרוצה להירשם כי תקנון זה יחול עליו ויחייבו לכל דבר ועניין.
	2. העמותה שומרת לעצמה את הזכות לבטל חלקים מהפעילות, על פי שיקול דעתה, לרבות במקרה בו יתברר כי חלה תקלה, שיבוש, מניעה או הפרעה אשר יש בה כדי למנוע מנרשמים את היכולת להשתתף בפעילות או שיש בה כדי למנוע ממנה לערוך את הפעילות באופן תקין. כמו כן העמותה תהא רשאית לשנות את טיב ואופי הפעילות בכל עת.
	3. למען הסר ספק, לכל נרשם בפעילות לא תהא כל טענה או זכות כלשהי, כלפי העמותה, בקשר לפעולות בהן תנקוט העמותה עקב תקלה ו/או טעות כאמור לעיל, ו/או בקשר לכל נזק ישיר ו/או עקיף, לרבות הוצאות ישירות או עקיפות, שייגרמו לו עקב פעולות כאמור.
	4. העמותה תהא הפוסקת הסופית בכל עניין הנוגע לפעילות ובנוגע לכל שאלה שתתעורר במהלכו ו/או בקשר עמו ובנוגע לכל תקלה ו/או בעיה ו/או כל מצב בלתי צפוי שייווצר במהלך הפעילות, בין אם צוינו במפורש בתקנון זה ובין אם לאו ולמשתתף לא תהיה כל טענה בשל כך.